1977માં જનતા પક્ષની સરકારે સત્તાના સૂત્રો સંભાળ્યા પછી વરિષ્ઠ પત્રકાર અને સંપાદક બી.જી.વર્ગીસની અધ્યક્ષતામાં એક સમિતિ રચી, જેને કોર્પોરેશનની રચના માટેનું કામ સોંપાયું. તેનો ખ્યાલ BBC (British Broadcasting Corporation) જેવું મોડલ વિકસાવવાનો હતો. બી.જી વર્ગીસ સમિતિએ આ અંગે ભલામણો કરી. જેના આધારે પ્રસાર ભારતી (બ્રોડકાસ્ટિંગ કોર્પોરેશન ઓફ ઇન્ડિયા) કાનૂન ઘડાયો. 1990માં તે સંસદમાં પસાર થયો. જોકે, આમ છતાં પ્રસાર ભારતીની રચનાને બીજા સાત વર્ષ લાગ્યા.